Andros

Za ostale upotrebe, pogledajte Andros (razvrstavanje). Andros ili Andro (grčki grčki: Άνδρος) je jedno ostrva u grupaciji Kiklada u Grčkoj. Upravno ostrvo pripada okrugu Kikladi i Periferiji Južni Egej. Celo ostrvo Andros sa obližnjim ostrvcima i hridiam je podeljeno na tri opštine: Andros, Kortio, Idrusa. Prirodni uslovi Andros je jedno od najvećih ostrva Kiklada, udaljeno oko 100 km istočno od Atine i oko 50 km od kopna (jugoistočna Atika). Ostrvo se nalazi 15ak km južno od Evbeje, a najbliže susedno ostrvo je Tinos na svega 3 km. Ostrvo je srednje razuđeno i planinsko u većem delu. Postoji nekoliko dolina, koje su pogodne za zemljoradnju. Andros spada u ostrva Kiklada koja su bliža kopnu i imaju obilje podzemnih voda, čine se nadomešta sredozemna klima sa dugim, žarkim i sušnim letima i blagim i ne baš kišovitim zimama. Biljni i Životinjski svet su takođe osobeni za ovu klimu, a od gajenih kultura dominira maslina. Zbog obilja podzemne vode ostrvo ima bujnu zimzelenu šumu. Historija Za Andros, kao i za celokupne Kiklade, je neobično važno razdoblje kasne praistorije, Kikladska Civilizacija, zavisna i bliska Kritskoj. Iza Kikladske civilizacije su danas ostale brojne figurine-idoli, vezane za zagrobni život. Tokom stare Grčke Andros je prvo bio naseljen Joncima, a zatim jedan od malih polisa u veoma važnom delu Grčke. Pred kraj klasičnog perioda Andros je potpao pod vlast Atine. Posle toga ostrvom je vladao stari Rim, a zatim i Vizantija. 1204. g. posle osvajanja Carigrada od strane Krstaša Kikladi potpadaju pod vlast Mlečana, pod kojima ostaju vekovima, do 1566. g., kada novi gospodar postaje osmansko carstvo. Stanovništvo Androsa je bilo uključeno u Grčki ustanak 20ih godina 19. veka, pa je ostrvo ono je odmah pripalo novoosnovanoj Grčkoj. Međutim, razvoj nove države nije sprečio iseljavanje mesnog stanovništva u 20. veku. Poslednjih decenija ovo je donekle umanjeno razvojem turizma. Stanovništvo Glavno stanovništvo na Androsu su Grci. Andros i pored bujne vegetacije spada u ređe naseljena ostrva među značajinijim ostrvima Kiklada. Andros nema velikih naselja - glavno mesto na ostrvu, grad Andros ima svega 1.500 stanovnika. Privreda Privreda Androsa se zasniva na turizmu i pomorstvu, a manje na tradicinalnoj poljoprivredi (južno voće, masline). Povezano Kikladi Tinos Vanjske veze Zvanična stranica opštine Andros na grčkom i engleskom Arhivirano 2012-08-14 na Wayback Machine-u Official Zvanična stranica opštine Kortio na grčkom i engleskom Arhivirano 2020-10-28 na Wayback Machine-u Zvanična stranica opštine Idrusa na grčkom i engleskom Arhivirano 2008-08-09 na Wayback Machine-u Richard Stillwell, ed. Princeton Encyclopedia of Classical Sites, 1976: Arhivirano 2007-12-14 na Wayback Machine-u tekst "Andros, jedan od Kiklada, Grčka"